Νοβάρα

Η **Νοβάρα** (, ) είναι πόλη της Ιταλίας, στην περιφέρεια του Πεδεμόντιου, έδρα της ομώνυμης επαρχίας, σε απόσταση 38 χλμ. από το Μιλάνο και 95 χλμ. από το Τορίνο.

Είναι η δεύτερη πολυπληθέστερη πόλη του Πεδεμόντιου μετά το Τορίνο.

Αποτελεί εμπορικό σταυροδρόμι στον άξονα που συνδέει το Μιλάνο, το Τορίνο και τη Γένοβα με την Ελβετία.

Σύμβολο της πόλης είναι ο τρούλος του Καθεδρικού Ναού του San Gaudenzio, που φτάνει τα 122 μέτρα σε ύψος.

## Ιστορία
Ιδρύθηκε κατά τη ρωμαϊκή περίοδο. Το όνομά της προέρχεται από τις λατινικές λέξεις "Νόβα" (*"Nova"*) που σημαίνει καινούριο και "άρα" (*"ara"*) που σημαίνει βωμός. Βρισκόταν στον δρόμο που ένωνε τις πόλεις Vercellae (σημερινό Βερτσέλλι) και Mediolanum (σημερινό Μιλάνο).

Το σχέδιο της πόλης με μεγάλους κάθετους δρόμους, ανάγεται στην περίοδο της Ρωμαϊκής Αυτοκρατορίας. Μετά την καταστροφή της το 386 από τον Μάγκνο Μάξιμο, επειδή υποστήριξε τον Ουαλεντινιανό Β', ξαναχτίστηκε από τον Θεοδόσιο Α'. Στη συνέχεια καταστράφηκε από τον Ραδαγάισο (το 405) και τον Αττίλα (το 452).

Με τους Λογγοβάρδους έγινε δουκάτο και αργότερα κομητεία από τον Κάρολο Γ', ενώ σύντομα έγινε ελεύθερη. Το 1110 κατακτήθηκε από τον Ερρίκο Ε' ο οποίος την κατέστρεψε, ενώ το 1167 συμμετείχε στη Λέγκα της Λομβαρδίας. Στα τέλη του 12ου αιώνα τέθηκε υπό την προστασία του Μιλάνου και περιήλθε στην κυριότητα του οίκου των Βισκόντι.

Το 1706 την κατέκτησε ο στρατός του Οίκου της Σαβοΐας. Με την Ειρήνη της Ουτρέχτης περιήλθε στην Αυτοκρατορία των Αψβούργων μαζί με το Μιλάνο. Αργότερα, την κατέλαβε ο Ναπολέων Α΄ Βοναπάρτης για να επανακτηθεί από τον Οίκο της Σαβοΐας το 1814. Το 1821 διεξήχθη στη Νοβάρα μια μάχη μεταξύ δυνάμεων της Σαρδηνίας και του Πεδεμόντιου. Το 1849 στην ιστορική Μάχη της Νοβάρας, ο στρατός το Πεδεμόντιου ηττήθηκε από τους Αυστριακούς, οπότε και η πόλη κατακτήθηκε από την Αυστρία. Αυτή η ήττα σηματοδοτεί την έναρξη της Ένωσης της Ιταλίας.

Με το Βασιλικό Διάταγμα Ν.3702 στις 23 Οκτωβρίου 1859, ιδρύθηκε η Επαρχία της Νοβάρας, που περιείχε τότε και τις σημερινές επαρχίες του Βερτσέλλι, της Μπιέλλα και του Βερμπάνο-Κούζιο-Όσολα.

## Κλιματολογικά στοιχεία
Σύμφωνα με στοιχεία για τα έτη 1961-1990, η μέση χαμηλότερη θερμοκρασία για τον Ιανουάριο (ψυχρότερος μήνας) είναι +1,6°C, ενώ για τον Ιούλιο (θερμότερος μήνας) είναι +24,1°C. Η μέση ετήσια θερμοκρασία για την 30ετία είναι +13,1°C.





## Αδελφοποιημένες πόλεις
* *Chalon-sur-Saône*, Γαλλία
* *Coblenza*, Γερμανία
* *[[Χάσκοβο]]*, Βουλγαρία

## Δείτε επίσης
* Νοβάρα (επαρχία)

## Φωτογραφίες

Αρχείο:Novara novara.jpg|Ο τρούλος της Καθεδρικού Ναού του San Gaudenzio.
Αρχείο:Novara-San Gaudenzio-part.-DSCF0937.JPG|Άποψη του τρούλου του San Gaudenzio.
Αρχείο:Novara_Castello.jpg|Το Κάστρο της Νοβάρας.
Αρχείο:Novara-Diocesi-DSCF0923.JPG|Κιονοστοιχία του San Gaudenzio.
Αρχείο:Novara_PiazzaGramsci.jpg|Πλατεία Γκράμσι.
Αρχείο:Novara-Palazzo Cabrino-Comune-DSCF0916.JPG|Παλάτσο Καμπρίνο, έδρα του Δημαρχείου.
Αρχείο:Novara-Palazzo Natta-Isola-Prefettura-DSCF0920.JPG|Παλάτσο Νήσου Νάττα, έδρα της Νομαρχίας.
Αρχείο:Novara-Teatro Coccia-DSCF0927.JPG|Θέατρο Coccia
Αρχείο:Novara sacro cuore.jpg|Εκκλήσια Sacro Cuore.
Αρχείο:Novara-Cavour-DSCF0950.JPG|Άγαλμα στον Καμίλλο Μπένσο, κόμη του Καβούρ.


## Παραπομπές


## Εξωτερικοί σύνδεσμοι

Κατηγορία:Δήμοι της Επαρχίας της Νοβάρας